Blommenholm
Store norske leksikon,Geografi,Norges geografi,Viken,Bærum
Blommenholm er et tettbygd villastrøk i Bærum kommune i Viken fylke. Tettstedet ligger elleve kilometer sørvest for Oslo og er del av Oslo tettsted. Blommenholm stasjon fra 1909 ble åpnet for trafikk på Drammenbanen i 1910. Stasjonen betjente 170 000 passasjerer i 2012.
Natur Blommenholm ligger ved Indre Oslofjord. Øverlandselva renner gjennom Blommenholm og ut i Engervannet.Koksabukta naturreservat, opprettet 2. oktober 1992, 197 dekar, er et brakkvannsområde med siv-vegetasjon og trekk av sjøfugl og rovfugl. Historikk og kultur Blommenholm gård ble ryddet i eldre jernalder. Gårdsbruket het opprinnelig Uxahǫfuð etter kollen nord for Engervannet. Navnet er ikke sikkert forklart. Gården tilhørte Nesøygodset frem til 1663. Navnet ble endret til Blomesholm i 1819. Alle gårdsbygninger er borte, bortsett fra den gamle potetkjelleren som i dag ligger på tomten til Halvorsensvei 5. En annen rest etter bebyggelsen er en gammel låvebro. Her er bare rester av en steinstruktur bevart, hovedsakelig overdekket. Strukturen ligger langs garasjebygget til eiendommen Oksehovedveien 4. Blommenholm Vel ble stiftet i 1911. Kart  Les mer i Store norske leksikon Bærum Viken Oslo tettsted Drammenbanen Indre Oslofjord verneområder i Bærum